CELEX: 32021D1172
Language: fi
Date: 2021-06-18 00:00:00
Title: Neuvoston päätös (EU) 2021/1172, annettu 18 päivänä kesäkuuta 2021, Euroopan unionin, Amerikan yhdysvaltojen, Islannin ja Norjan kuningaskunnan välisen ilma-alusten ja miehistön tarjoamiseksi tehtäviä järjestelyjä koskevista aikarajoituksista tehdyn sopimuksen tekemisestä Euroopan unionin puolesta

19.7.2021   
               
               
                  FI
               
               
                  Euroopan unionin virallinen lehti
               
               
                  L 256/1
               
            
         NEUVOSTON PÄÄTÖS (EU) 2021/1172,
         annettu 18 päivänä kesäkuuta 2021,
         Euroopan unionin, Amerikan yhdysvaltojen, Islannin ja Norjan kuningaskunnan välisen ilma-alusten ja miehistön tarjoamiseksi tehtäviä järjestelyjä koskevista aikarajoituksista tehdyn sopimuksen tekemisestä Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan toisen alakohdan a alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin lausunnon (1),
         sekä katsoo seuraavaa:
         
                     (1)
                  
                  
                     Euroopan unionin, Amerikan yhdysvaltojen, Islannin ja Norjan kuningaskunnan välinen sopimus ilma-alusten ja miehistön tarjoamiseksi tehtäviä järjestelyjä koskevista aikarajoituksista (2), jäljempänä 'sopimus', allekirjoitettiin 27 päivänä elokuuta 2019 neuvoston päätöksen (EU) 2019/1580 (3) mukaisesti sillä varauksella, että sopimuksen tekeminen saatetaan myöhemmin päätökseen. Sopimusta, joka on liitetty päätökseen (EU) 2019/1580 yhdessä neuvottelumuistion (4) kanssa, on sovellettu väliaikaisesti sen allekirjoituspäivästä lukien.
                  
               
                     (2)
                  
                  
                     Yhteisen julistuksen, joka on erottamaton osa sopimusta, ja päätöksen (EU) 2019/1580 mukaisesti sopimus, joka on allekirjoitettu englanninkielisenä, on laadittu myös muilla unionin virallisilla kielillä, ja kyseiset muut kielitoisinnot on todettava todistusvoimaisiksi osapuolten välisellä kirjeenvaihdolla.
                  
               
                     (3)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin, Amerikan yhdysvaltojen, Islannin ja Norjan kuningaskunnan välinen ilma-alusten ja miehistön tarjoamiseksi tehtäviä järjestelyjä koskevista aikarajoituksista tehty sopimus, jonka erottamaton osa yhteinen julistus on, unionin puolesta. (5)
            
         
         
            2 artikla
            Neuvoston puheenjohtaja antaa unionin puolesta sopimuksen 7 artiklan 1 kohdassa määrätyn ilmoituksen (6).
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 18 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               J. LEÃO
            
         
         
            (1)  Lausunto annettu 18. toukokuuta 2021 (ei vielä julkaistu virallisessa lehdessä).
         
            (2)  Sopimus ilma-alusten ja miehistön tarjoamiseksi tehtäviä järjestelyjä koskevista aikarajoituksista (EUVL L 245, 25.9.2019, s. 3).
         
            (3)  Neuvoston päätös (EU) 2019/1580, annettu 18 päivänä heinäkuuta 2019, ilma-alusten ja miehistön tarjoamiseksi tehtäviä järjestelyjä koskevista aikarajoituksista tehdyn Euroopan unionin, Amerikan yhdysvaltojen, Islannin ja Norjan kuningaskunnan välisen sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 245, 25.9.2019, s. 1).
         
            (4)  Neuvottelumuistion osalta ks. asiakirja ST 11100/19 osoitteessa http://register.consilium.europa.eu.
         
            (5)  Sopimuksen teksti on julkaistu virallisessa lehdessä EUVL L 245, 25.9.2019, s. 3, yhdessä allekirjoittamista koskevan päätöksen kanssa.
         
            (6)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.